Forza Noeuva

Forza Noeuva (Forza Nuova in italian) a l'è un partid politegh italian de estrema destra, neofascista e nazzionalista fad su in del 1997 del Roberto Fiore e del Massimo Morsello. Del 2003 al 2006 l'ha collaborad con l'Alternativa Social de l'Alessandra Mussolini e con la Cà di Libertà, in d'un regim de autonomia de programa, menter dopo la s'è "de-istituzzionalizada" e in del 2008 l'ha vert di sed in tute i Region d'Italia, di voeulte abusivament. In del 2008 e in del 2013 la s'è presentada indeperlee ai elezzion, menter in del 2018 l'ha tolt part a la lista Italia agli Italiani.

El partid l'è stad despess critegad per i so posizzion e acusad de razzismo e omofobia e per i at de violenza fad di so simpatizand, al che revard l'ha dad "solidarietà total ai camarada arrestad". L'è stad anca protagonista de fort campagne contra de la massoneria e de manifestazzion contra l'estension del certifegad COVID digital de l'UE in Italia, che inn deventade violente.

 Ligam de foeura 
Sit ofizzial  (per adess sota sequester)

Categoria:Partid politegh italian de estrema destra